63. ΑΠΟΦΑΣΙΣ ΥΠΟΥΡΓΟΥ ΟΙΚΟΝΟΜΙΚΩΝ Αριθ. Μ.228/7 της 10/20 Ιαν. 1968 (ΦΕΚ Β΄ 35) Περί καθορισμού της διαδικασίας και του τρόπου καταβολής και εισπράξεως των τελών κυκλοφορίας επί των τριτρόχων και άνω ποδηλάτων μετά βοηθητικού κινητήρος (μοτοποδηλάτων). Έχοντες υπ’ όψιν τας διατάξεις της παρ. 1 του άρθρ. 11 του Α.Ν. 236/67 «περί τροποποιήσεως και συμπληρώσεως διατάξεών τινων «περί φόρων καταναλώσεως, τελών κυκλοφορίας αυτοκινήτων, μοτοποδηλάτων, φορολογίας δημοσίων θεαμάτων και άλλων τινών διατάξεων», αποφασίζομεν: Καθορίζομεν ως κατωτέρω την διαδικασίαν, τον τρόπον καταβολής και εισπράξεως των κατά τας διατάξεις του άρθρ. 10 του ιδίου ως άνω Α.Νόμου επιβαλλομένων τελών κυκλοφορίας επί των τριτρόχων και άνω ποδηλάτων μετά βοηθητικού κινητήρος (μοτοποδηλάτων). Σελ. 208,74(δ) Τεύχος -Σελ.  Ι.Εντός του πρώτου διμήνου εκάστου έτους, οι ιδιοκτήται, κάτοχοι ή εκμισθωταί τριτρόχων και άνω ποδηλάτων μετά βοηθητικού κινητήρος (μοτοποδηλάτων), υποχρεούνται κατά την ανανέωσιν της υπ’ αυτών κατεχομένης αδείας κυκλοφορίας, να προσκομίζωσιν εις την αρμόδιαν Αστυνομικήν Αρχήν, τριπλότυπον του Δημοσίου Ταμείου της κατοικίας αυτών, περί καταβολής των τελών του άρθρ. 10 του Α.Ν. 236/1967. Την αυτήν ως άνω υποχρέωσιν έχουσι και οι αποκτώντες το πρώτον άδειαν κυκλοφορίας καθ’ οιονδήποτε χρόνον εντός του έτους. Επί του τριπλοτύπου θα αναγράφωνται υποχρεωτικώς τα στοιχεία του κατόχου, ως και τα υπό τούτου προφορικώς δηλούμενα στοιχεία αναγνωρίσεως του μοτοποδηλάτου (αριθμός κινητήρος, πλαισίου και μάρκα εργοστασίου), ως και το οικονομικόν έτος όπερ αφορώσι τα καταβαλλόμενα τέλη. Τα κατά τ’ ανωτέρω τέλη θα εισάγωνται εις τον προϋπολογισμόν εσόδων υπό τον κωδικάριθμον 1261. ΙΙ.Εν περίπτωσει μεταβιβάσεως εντός του έτους του ως άνω μοτοποδηλάτου εις έτερον πρόσωπον, δεν απαιτείται προσαγωγή του κατά την ως άνω παρ. 1 τριπλοτύπου, εφ’ όσον αποδεικνύεται ότι τα οικεία τέλη κυκλοφορίας κατεβλήθησαν υπό του δικαιοπαρόχου του. ΙΙΙ.Δια τα καταλαμβανόμενα να κυκλοφορούν άνευ αδείας κυκλοφορίας και άνευ καταβολής των κατά Νόμον οφειλομένων τελών κυκλοφορίας τρίκυκλα και άνω μοτοποδήλατα, θα συντάσσεται υπό του καταλαβόντος τούτο αστυνομικού οργάνου έκθεσις επί ειδικού εντύπου, ήτις και θα διαβιβάζεται αμελλητί υπό της υπηρεσίας εις ην τούτο ανήκει, εις τον αρμόδιον Οικονομικόν Έφορον δια την επιβολήν των υπό του Νόμου προβλεπομένων κυρώσεων. 21.Ε.α.63 Γενικά περί κυκλοφορίας αυτοκινήτων 